## Rješenje Ustavnog suda Republike Hrvatske broj U-I-79/1994. od 17. lipnja 1994.

### NN 49/1994 (24.6.1994.), Rješenje Ustavnog suda Republike Hrvatske broj U-I-79/1994. od 17. lipnja 1994.

# USTAVNI SUD REPUBLIKE HRVATSKE

Ustavni sud Republike Hrvatske u sastavu Jadranko Crnić, predsjednik
Sud, te suci Zdravko Bartovčak, dr. Nikola Filipović, Ante Jelavić, mr.
Vojislav Kučeković;, mr Hrvoje Momčinović, Ivan Marijan Severinac i Mladen
Žuvela na sjednici održanoj dana 10. lipnja 1994. godine donio je

## RJEŠENJE

1 Pokreće se postupak za ocjenu ustavnosti odredbe članka 3. Zakona
o izmjenama i dopunama Zakona o pretvorbi društvenih poduzeća ("Narodne
novine", broj 2/94).

2. Ne prihvaća se prijedlog za donošenje rješenja o privremenom obustavljanju
izvršenja pojedinaćnih akata ili radnji koje se poduzimaju na osnovi odredbe
čija se ustavnost ocjenjuje.

3. Ovo rješenje objavit će se u "Narodnim novinama".

Obrazloženje:

Poduzeće "PISMORAD" iz Zagreba podnijelo je prijedlog za ocjenu
ustavnosti odredbe članka 3. Zakona o izmjenama i dopunama Zakona o pretvorbi
društvenih poduzeća ("Narodne novine", broj 2/94) dakle, odredbe
članka 21b. stavka 4. Zakona o pretvorbi društvenih poduzeća ("Narodne
novine",broj 19/91; 83/92; 94/93 i 2/94 - dalje: Zakon o pretvorbi)
te predlaže da Ustavni sud pokrene postupak za ocjenu ustavnosti i ukine
navedenu odredbu, a u skladu s odredbom članka 18. Ustavnog zakona o Ustavnom
sudu Republike Hrvatske ("Narodne novine", broj 13/91) privremeno
obustavi izvršenje pojedinačnog akta ili radnji koje se poduzimaju na osnovi
zakona čija se ustavnost. ocjenjuje. Prijedlogom se ističe da je osporena
odredba u suprotnosti s Ustavom Republike Hrvatske i to s članknm 48. stavkom
1. te člankom 49. stavkom 1. i 4. Ustava. Osporena odredba članka 21b.
stavka 4. glasi: "Nakon provedenog postupka prodaje po odredbama iz
ovog članka. Hrvatski fond za privatizaciju svojom odlukom povećava glavnicu
poduzeća koje se pretvara u dioničko društvo za iznos prihvaćene dokapitalizacije."

Ustavni sud je prijedlog za pokretanje postupka ocijenio osnovanim.
Zakon o pretvorbi određuje pretpostavke, način i postupak pretvorbe društvenih
poduzeća, tako da pod jednakim uvjetima svatko ima jednako pravo stjecanja
vlasništva nad poduzećem. Kod toga dokapitalizacija, sama po sebi kao način
dotoka svježeg kapitala, u tijeku postupka pretvorbe nije sporna. Na temelju
odredbe članka 7. stavka 1 i članka 10. stavka 1. Zakona o pretvorbi poduzeće
samostalno bira način pretvorbe, a odluku o pretvorbi donosi organ upravljanja
poduzeća. Na temelju odredbe članka 7. stavka 2. Zakona o pretvorbi Hrvatski
fond za privatizaciju nadzire pretvorbu poduzeća. Člankom 12. Zakona o
pretvorbi određene su granice prava nadzora, pa ako Fond ocijeni da se
pretvorba poduzeća programira u skladu s uvjetima i na način propisan Zakonom,
dat će suglasnost za provođenje odluke o pretvorbi. Bitan dio procesa pretvorbe
je utvrđivanje vrijednosti poduzeća (članak 11. stavak 1. točka 7. u svezi
članka 15. stavka 3. i dalje). Utvrđena vrijednost poduzeća, predstavlja
glavnicu budućeg društva, koja se smatra u cijelosti uplaćenom. Člankom
5. Zakona o pretvorbi određeno je tko može steći vlasništvo nad poduzećem.
Hrvatskom fondu za privatizaciju, Republičkom fondu mirovinskog i invalidskog
osiguranja radnika Hrvatske i Republičkom fondu mirovinskog i invalidskog
osiguranja individualnih poljoprivrednika prenosi se onaj dio vrijednosti
(dionice ili udjeli) za koje vlasništvo nisu stekle osobe nabrojene u točki
1 - 5 stavka 1. istog članka. Time Hrvatski fond za privatizaciju, osim
uloge organa uprave koji. uz ostalo, ima i pravo nadzora, dolazi i u položaj
budućeg dioničara, odnosno člana društva, ali za razliku od ostalih, s
ograničenim pravima i dodatnim obvezama. Sredstva ostvarena prodajom poduzeća
na osnovi članka 17. Zakona o pretvorbi pripadaju Hrvatskom foridu za privatizaciju.

Nakon što odluka o pretvorbi postane konačna. osobe iz članka 5. Zakona
o pretvorbi. na temelju članka 18. istog Zakona sklapaju ugovore o prodaji
poduzeća (dionica ili udjela) s Hrvatskim fondom za privatizaciju u pisanom
obliku, a u skladu s elementima date suglasnosti Hrvatskog fonda za privatizaciju.
Na temelju članka 21. stavka 3. Zakona o pretvorbi kupac dionica stjeće
pravo na upravljanje društvom temeljem svih ugovorenih dionica, a pravo
na udio u dobiti društva na temelju otplaćenih dionica.

Pravo na upravljanje društvom je skup prava koja služe ostvarenju vlasničkih
prava. Ona se mogu svesti na pravo glasovanja, pravo nadzora i pravo pobijanja
skupštinskih odluka.

Ako iz navedenoga proizlazi da pravo na upravljanje društvom, prava
i obveze dioničara, odnosno članova društva s ograničenom odgovornošću
nastaju zaključenjem ugovora s Hrvatskim fondom za privatizaciju, tada
se otvara pitanje ustavnosti osporene odredbe koja Hrvatskom fondu za privatizaciju
pruža mogućnost da jednostranom odlukom mijenja već utvrđenu glavnicu,
koja je i konačnim rješenjem Hrvatskog fonda za privatizaciju, po pravu
nadzora, odobrena prije sklapanja ugovora.

Naime, kad fizičke ili pravne osobe na zakonit način s Hrvatskim fondom
za privatizaciju sklope ugovor o kupnji dionica, odnosno udjela budućeg
društva obvezne su pod ugovorenim uvjetima platiti ugovoreni iznos, što
znači da one ulažu svoja sredstva - kapital. Iz toga se može zaključiti
da su upravljačka prava, koja su stekle sklapanjem ugovora (a za razliku
od vlasničkih stiču ih u cijelosti) prava stečena na temelju uloženog kapitala.
Slijedom odredbe članka 49. stavka 4. Ustava Republike Hrvatske prava stečena
ulaganjem kapitala se ne mogu umanjiti zakonom niti drugim pravnim aktom.

S obzirom na dvojaku funkciju Hrvatskog fonda za privatizaciju, mogućnost
da se glavnica mijenja na način koji od odluke isključuje one koji su već
stekli upravljačka prava, može dovesti u sumnju i suglasnost osporene odredbe
članka 49. stavak 1. i 2. Ustava Republike Hrvatske kojim se određuje poduzetnička
i tržišna sloboda temeljem gospodarskog ustroja Republike, te određuje
da država osigurava svim poduzetnicima jednak pravni položaj na tržištu,
a u skladu s člankom 3. Ustava koji određuje jednakost, socijalnu pravdu,
poštivanje prava čovjeka, nepovredivost vlasništva i vladavinu prava najvišim
vrednotama ustavnog poretka Republike Hrvatske.

Na temelju izloženoga Ustavni sud Republike Hrvatske smatra da su se
ostvarile pretpostavke za pokretanje postupka za ocjenu ustavnosti odredbe
članka 3. Zakona o izmjenama i dopunama Zakona o pretvorbi društvenih poduzeća,
dakle, odredbe članka 21b. stavka 4. citiranog Zakona, te je riješeno kao
u izreci. U nastavku postupka Sud će postupiti u skladu s odredbom članka
40. i članka 45. stavka 2. i 3. Poslovnika Ustavnog suda Republike Hrvatske
("Narodne novine", broj 29/94), te će ovo rješenje dostaviti
Saboru Republike Hrvatske na odgovor. Sud nije prihvatio prijedlog da na
osnovi odredbe članka 18. Ustavnog zakona o Ustavnom sudu Republike Hrvatske
privremeno obustavi izvršenje pojedinačnih akata ili radnji koje se poduzimaju
na osnovi osporene odredbe. Ovo zato jer smatra da za sada njihovim eventualnim
izvršenjem ne bi mogle nastupiti teško otklonjive posljedice.

Rješenje o objavljivanju zasniva se na odredbi članka 20. Ustavnog zakona
o Ustavnom sudu Republike Hrvatske ("Narodne novine", broj 13/91)
u svezi članka 45. stavka 3. Poslovnika Ustavnog suda Republike Hrvatske.

Broj : U-I-79/1994.

Zagreb. 17. lipnja 1994.

USTAVNI SUD REPUBLIKE HRVATSKE

Predsjednik

**Jadranko Crnić, v. r.**

Rješenje, NN 49/1994-851